Brett Kavanaugh

Bretas Maiklas Kavanas (; g. 1965 m. vasario 12 d.) – amerikiečių teisininkas, JAV Aukščiausiojo teismo teisėjas. 2018 m. liepos 9 d. Kavaną į Aukščiausiojo teismo teisėjus paskyrė prezidentas Donaldas Trampas. Pareigas pradėjo eiti 2018 m. spalio 6 d. 2006–2018 metais – Kolumbijos apygardos apeliacinio teismo apylinkės teisėjas.

Studijavo Jeilio universitete. Baigęs studijas dirbo teisėjo Keno Staro padėjėju. Vėliau Kenui Starui tapus nepriklausomu tyrėju dėl prezidento Bilo Klintono veiklos, Kavanou prisidėjo prie Staro komandos, padėjo rašyti tyrimo ataskaitą, kurioje rekomenduota surengti prezidentui apkaltą. 2000 metų JAV prezidento rinkimų metu buvo Džordžo V. Bušo komandoje, siekusioje sustabdyti balsų perskaičiavimą Floridoje. Bušui laimėjus rinkimus, prisijungė prie JAV prezidento administracijos komandos, kurioje buvo atsakingas už kandidatų į teisėjus atrinkimą ir patvirtinimą.

2003 m. prezidentas Bušas paskyrė Kavanou į JAV apeliacinio teismo teisėjus Kolumbijos apygardoje, tačiau jo kandidatūra buvo patvirtinta tik 2006 metais.

2018 m. liepos 9 d. prezidentas D. Trampas paskyrė Kavanou į JAV aukščiausiojo teismo teisėjus. Vėliau tą mėnesį psichologijos profesorė Christine Blasey Ford ir dar trys moterys apkaltino Kavanou seksualine prievarta ir priekabiavimu. Nė vienas iš kaltinimų nebuvo patvirtintas liudininkų parodymais, o Kavanou juos griežtai atmetė. Nepaisant mestų kaltinimų, Kavanou kandidatūrą JAV Senatas patvirtino.

Šaltiniai 

JAV Aukščiausiojo Teismo teisėjai